নজির হোসেন

নজির হোসেন (৪ ফেব্রু ১৯৪৯ - ২৮ মার্চ ২০২৪) ছিলেন বাংলাদেশের সুনামগঞ্জ জেলার একজন রাজনিতিবিদ। তিনি ১৯৯১ সালে সুনামগঞ্জ-১ আসন থেকে বাংলাদেশের কমিউনিস্ট পার্টি থেকে প্রথম সংসদ সদস্য নির্বাচিত হন। এর পর ১৯৯৩ সালে তিনি বিএনপিতে যোগদান করেন। পরে ১৯৯৬ সালে দ্বিতীয়বার ও ২০০১ সালে তৃতীয়বারের মতো বিএনপি থেকে একই আসনে সংসদ সদস্য নির্বাচিত হন। নজির হোসেন ১৯৪৯ সালের ৪ঠা ফেব্রুয়ারি সুনামগঞ্জ জেলার বিশ্বম্ভরপুর উপজেলার শাহপুর গ্রামে এক সম্ভ্রান্ত মুসলিম পরিবারে জন্মগ্রহণ করেন। তার পিতা মোঃ আব্দুল গণী ও মাতা সুয়েতুন নেছা। পঞ্চাশ দশক পর্যন্ত অত্র পরিবার তাঁত শিল্পের সাথে জড়িত ছিল। বাবা ছিলেন একজন ধার্মিক মওলানা এবং ছোট ঔষধ ব্যবসায়ী। তিনি পঞ্চম শ্রেণিতে বৃত্তি পাওয়া নজির টিউশনী করে পড়াশুনা চালিয়ে যান। তবুও অষ্টম শ্রেণি পাশের পর তার পড়াশুনা বন্ধ হবার উপক্রম হয়েছিল। তিনি ১৯৬৩ সালে সুনামগঞ্জ সরকারি জুবিলী উচ্চ বিদ্যালয় থেকে মাধ্যমিক ও সিলেট এম.সি কলেজ থেকে উচ্চ মাধ্যমিক শেষে ১৯৬৭ সালে ঢাকা বিশ্ববিদ্যালয়ে গণিত নিয়ে ভর্তি হন। ছাত্রাবস্থায় নজির হোসেন ১৯৬৫ সালে ছাত্র ইউনিয়নে যোগদানের মধ্য দিয়ে রাজনীতিতে প্রবেশ করেন । ১৯৬৬ সালে তিনি সিলেট জেলা ছাত্র ইউনিয়নের ভারপ্রাপ্ত সম্পাদকের দায়িত্ব পালন করেন। ১৯৬৮ সালে গোপনে কমিউনিস্ট পার্টিতে যোগ দিয়ে কঠোর অধ্যবসায়, পরিশ্রম ও সততার মাধ্যমে ১৯৬৯ সালে সিলেট জেলা কমিউনিস্ট পার্টির সদস্য নির্বাচিত হন। ৬৯ এর গণঅভ্যুত্থানে সক্রিয় অংশগ্রহণ করেন। তিনি ১৯৭১ সুনামগঞ্জ সর্বদলীয় সংগ্রাম পরিষদের সহ-সম্পাদক নিযুক্ত হন৷ মুক্তিযুদ্ধে বাবু সুরঞ্জিত সেন গুপ্ত সেক্টর কমাণ্ডার ও নজির হোসেন টেকেরঘাট সাব সেক্টরের সহ-অধিনায়কের দায়িত্ব পালন করেন। ১৯৭২ সালে তিনি সুনামগঞ্জ মহকুমা সিপিবির সাধারণ সম্পাদক এবং ১৯৭৪ সালে সিপিবির কেন্দ্রীয় কমিটির সদস্য নির্বাচিত হন। ১৯৭৪ সালে ১৮ মাস ব্যাপী রাজনৈতিক পড়াশুনার জন্যে মস্কোতে ছিলেন। ১৯৭৫ সালে বঙ্গবন্ধু হত্যার পর ৪ বছর আত্নগোপনে ছিলেন এবং মুস্তাক সরকার বিরোধী সশস্ত্র প্রতিরোধ যুদ্ধে সুনামগঞ্জ অঞ্চলের স্বার্বিক দায়িত্ব পালন করেন৷ স্বৈরাচার বিরোধী আন্দোলনে ১৯৮৫ সালে নিরাপত্তা আইনে ৬ মাস কারাবরণ করেন। ১৯৯১ সালের ২৭ ফেব্রুয়ারি ৫ম জাতীয় সংসদ নির্বাচনে সিপিবি থেকে ৮ দলীয় ঐক্যজোটের প্রার্থী হয়ে নজির হোসেন প্রথম সাংসদ নির্বাচিত হন। তিনি পঞ্চম সংসদের নৌ-পরিবহন মন্ত্রণালয়ের সংসদীয় স্থায়ী কমিটির সদস্য ছিলেন৷ নব্বই দশকের প্রথম দিকে সিপিবি ভাঙ্গতে শুরু করে এবং দলের সদস্য বিভিন্ন দলে যোগ দিতে শুরু করে। তখন নজির হোসেন বিএনপিতে যোগ দেন। তিনি প্রথমে সুনামগঞ্জ জেলা বিএনপির সাধারণ সম্পাদক এবং পরবর্তীতে সভাপতি নির্বাচিত হন। সভাপতি পদাধিকারবলে জাতীয় নির্বাহী কমিটির সদস্য ছিলেন। বিএনপিতে থাকাকালীন তিনি ১৯৯৬ সালে ষষ্ঠ জাতীয় সংসদ নির্বাচন ও ২০০১ সালের অষ্টম জাতীয় সংসদ নির্বাচনে সংসদ সদস্য নির্বাচিত হন। তিনি ৮ম সংসদের প্রবাসী কল্যাণ মন্ত্রণালয়ের সংসদীয় স্থায়ী কমিটির সভাপতি ছিলেন। ১৯৯৬ সালের নির্বাচনে পরাজিত হন। ২০০৭’এর ওয়ান ইলেভেনের সময় দলের সংস্কারপন্থি অংশের নেতা হিসাবে পরিচিতি পাওয়ায় বাংলাদেশ জাতীয়তাবাদী দল থেকে তাকে বহিস্কারও করা হয়। তিনি ২০০৮ সালের জাতীয় নির্বাচনে সুনামগঞ্জ-৪ ও সুনামগঞ্জ-১ এই দুই আসন থেকে স্বতন্ত্র প্রার্থী হয়ে পরাজিত হন। ২০১৮ সালের জাতীয় নির্বাচনে সুনামগঞ্জ-১ থেকে তিনি বাংলাদেশ জাতীয়তাবাদী দলের প্রার্থী হয়ে পরাজিত হন। তিনি ২৮ মার্চ ২০২৪ তার উত্তরার বাসভবনে ইন্তেকাল করেন। পঞ্চম জাতীয় সংসদ সদস্যদের তালিকা ষষ্ঠ জাতীয় সংসদ সদস্যদের তালিকা অষ্টম জাতীয় সংসদ সদস্যদের তালিকা সুনামগঞ্জ-১ পঞ্চম জাতীয় সংসদ নির্বাচন, ১৯৯১ ষষ্ঠ জাতীয় সংসদ নির্বাচন, ফেব্রুয়ারি ১৯৯৬ অষ্টম জাতীয় সংসদ নির্বাচন, ২০০১ "বিএনপির সাবেক এমপি নজির হোসেন আর নেই"। ২০২৪-০৩-২৮। সংগ্রহের তারিখ ২০২৪-০৩-২৯।  প্রতিবেদক, নিজস্ব (২০২৪-০৩-২৮)। "সুনামগঞ্জের সাবেক সংসদ সদস্য নজির হোসেনের ইন্তেকাল"। Prothomalo। সংগ্রহের তারিখ ২০২৪-০৩-২৮।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "সুনামগঞ্জ-১: বিএনপির মনোনয়ন পেলেন সাবেক এমপি নজির হোসেন"। Jugantor। সংগ্রহের তারিখ ২০১৯-০৮-২৩।  "বিএনপিতে ফেরার চেষ্টা করছেন নজির হোসেন"। দৈনিক সুনামগঞ্জের খবর। ২৬ আগস্ট ২০১৬। ২৩ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৯।  "দ্বন্দ্ব ভুলে ভোটের মাঠে বঞ্চিতরা"। প্রথম আলো। সংগ্রহের তারিখ ২০১৯-০৮-২৩।  "সুনামগঞ্জ-১ কেন্দ্রে ঐক্যফ্রন্ট প্রার্থীর ২৯ ভোট!"। সমকাল (ইংরেজি ভাষায়)। ২০১৯-০৮-২৪ তারিখে মূল থেকে আর্কাইভ করা। সংগ্রহের তারিখ ২০১৯-০৮-২৩।  দিগন্ত, Daily Nayadiganta-নয়া। "মুক্তিযুদ্ধের সংগঠক সাবেক এমপি নজির হোসেন আর নেই"। Daily Nayadiganta (নয়া দিগন্ত) : Most Popular Bangla Newspaper। সংগ্রহের তারিখ ২০২৪-০৩-২৮।  "বীর মুক্তিযোদ্ধা ও সাবেক সংসদ সদস্য নজির হোসেন আর নেই"। The Daily Ittefaq। সংগ্রহের তারিখ ২০২৪-০৩-২৮।  পঞ্চম জাতীয় সংসদ সদস্যদের তালিকা (১৯৯১) ওয়েব্যাক মেশিনে আর্কাইভকৃত ২০১৮-০৯-১৭ তারিখে -জাতীয় সংসদ। বাংলাদেশ সরকার। ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) ওয়েব্যাক মেশিনে আর্কাইভকৃত ২০১৮-০৯-১৫ তারিখে -জাতীয় সংসদ। বাংলাদেশ সরকার। অষ্টম জাতীয় সংসদ সদস্যদের তালিকা (২০০১)- ওয়েব্যাক মেশিনে আর্কাইভকৃত ২০১৮-০৯-১৮ তারিখেজাতীয় সংসদ। বাংলাদেশ সরকার।